Diari Oficial de la Generalitat Valenciana


Sumari del DOGV 5377, del 30-10-2006 (2006/11576)

RESOLUCIÓ de 2 d'octubre del 2006, del director general de Recursos Humans de la Conselleria de Sanitat, per la qual convoca el procediment d'avaluació de continuïtat de places de caps de servici i de secció en l'Hospital Francesc de Borja de Gandia.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5377

Data del DOGV
:   30-10-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/11889


Data del document
:   02-10-2006

Organisme emissor
:   Conselleria de Sanitat

Tipus de document
:   Resolució

Descriptors 

:   * administració regional
    * concurs administratiu
    * metge
    * funcionari

RESOLUCIÓ de 2 d'octubre del 2006, del director general de Recursos Humans de la Conselleria de Sanitat, per la qual convoca el procediment d'avaluació de continuïtat de places de caps de servici i de secció en l'Hospital Francesc de Borja de Gandia. [2006/11513]  
Tenint en compte el temps transcorregut sense regularitzar la situació del personal que ha obtingut una plaça per concurs de cap de servici o secció assistencial, amb nomenament temporal per al lloc, subjecte a avaluacions quatriennals per a la continuïtat en el lloc, i atesa l'evolució de la normativa estatal que hi havia i també la manca de normativa autonòmica anterior al Decret 7/2003, de 28 de gener, del Consell de la Generalitat, pel qual aprova el Reglament de Selecció i Provisió de Places del Personal Estatutari al Servici de les Institucions Sanitàries de la Generalitat Valenciana.  
El Decret 7/2003, que aprova el Reglament de Selecció i Provisió de Places del Personal Estatutari al Servici de les Institucions Sanitàries de la Generalitat Valenciana, establix en l'article 32 les avaluacions quatriennals per a la continuïtat en el lloc de les direccions de seccions i servicis jerarquitzats obtinguts després de l'Orde de 5 de febrer de 1985.  
Fent ús de les competències que m'ha atribuït l'article 1.2.p de la Resolució de 18 de gener de 2006, del director gerent de l'Agència Valenciana de Salut, per la qual delega per a competències en matèria de personal.  
Vista la necessitat de regularitzar la situació dels titulars de les places de direccions assistencials obtingudes per concurs posteriors a l'Orde de 1985, esmentada adés, i subjectes a una avaluació quatriennal, dispose:  
Primer  
Convocar l'avaluació específica dels caps de servici i de secció de les institucions sanitàries de la Conselleria de Sanitat nomenats al capdavant dels llocs allistats en l'annex II d'esta resolució, d'acord amb les bases que es publiquen en l'annex I d'esta resolució.  
Segon  
El termini d'avaluació es referix als quatre anys immediatament anteriors a la signatura d'esta resolució  
Tercer  
Els titulars dels llocs de cap de servici i de secció continuen provisionalment en l'exercici dels llocs fins que es publique el resultat de l'avaluació a què esta resolució es referix. Avaluada l'activitat, es farà la confirmació o el cessament, segons el resultat del procés.  
Esta convocatòria, les bases, i tots els actes administratius que siguen dictats com a desplegament, poden ser impugnats per les persones interessades per mitjà de la interposició d'un recurs contenciós administratiu davant el Jutjat Contenciós Administratiu de València, en el termini de dos mesos, comptadors a partir de l'endemà de la publicació de l'acte recorregut, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i també els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. I potestativament pot interposar-s'hi un recurs de reposició davant el director gerent de l'Agència Valenciana de Salut, en el termini d'un mes, d'acord amb els articles 116 i 117 de la Llei 30/1992, esmentada adés, sense perjuí que hom utilitze qualsevol altre recurs que estime convenient per al seu dret.  
València, 2 d'octubre de 2006.. El director general de Recursos Humans: José Cano Pascual.  
Annex I  
Bases  
Primera  
Esta convocatòria s'ha de notificar als titulars dels llocs sotmesos a avaluació, que figuren en l'annex II.  
Segona  
El titular del lloc de treball que és objecte d'avaluació disposa del termini d'un mes, comptador des de l'endemà de la publicació de la convocatòria en el Diari Oficial de la Generalitat, per a presentar en la Direcció General de Recursos Humans la documentació següent:  
a) Una memòria explicativa de l'organització, funcionament i activitats de la unitat assistencial la direcció de la qual exercix, que incloga propostes concretes amb vista a l'actuació i l'estructuració de la unitat.  
b) Un currículum professional relatiu al període avaluable.  
Tercera  
En el termini d'un mes comptador des de l'endemà de la publicació d'esta convocatòria, la comissió de direcció de l'hospital en el qual estiga la direcció que s'avalua ha d'enviar un informe proposta que explicite els motius sobre la idoneïtat de la continuïtat en el lloc del cap del servici o la secció que és objecte de l'avaluació, una vegada vist l'informe emés per la junta de l'hospital.  
Quarta  
La comissió avaluadora, els membres de la qual els ha de designar el director general de Recursos Humans, té la composició següent:  
President/a: una persona que ocupe un càrrec directiu de la Conselleria de Sanitat, competent en l'àmbit de l'assistència especialitzada, o la persona que hi delegue.  
Vocals:  
. El/La director/a de l'hospital o director/a mèdic/a del qual depén la plaça convocada.  
. Un/a director/a mèdic/a d'un hospital acreditat per la docència de l'especialitat convocada.  
. Un/a facultatiu/va especialista d'àrea en representació de la comissió nacional de l'especialitat de què es tracte.  
. Un/a facultatiu/va especialista d'àrea en representació de la societat científica de l'especialitat de què es tracte. En el cas que concórrega més d'una societat científica, s'establix un sorteig públic per a designar el/la vocal i el/la suplent.  
. Dos vocals proposats per les organitzacions sindicals amb representació en la Mesa Sectorial de Sanitat.  
Secretari/ària: un/a inspector/a mèdic/a dependent de la Conselleria de Sanitat.  
La llista dels membres s'ha de publicar en el tauler d'anuncis dels servicis centrals i de les direccions territorials de la Conselleria de Sanitat, i també, merament com a informació, en l'adreça d'Internet de la Conselleria de Sanitat: www.san.gva.es.  
Cinquena  
5.1 Desplegament de l'avaluació  
a) Exposició de la memòria i el currículum professional  
La persona interessada ha d'exposar i defendre davant de la comissió d'avaluació, en una sessió pública, un resum de la memòria i del currículum aportats, durant un temps màxim de trenta minuts.  
La memòria explicativa ha d'avaluar necessàriament els punts següents, referits tots al període avaluable de la direcció de què es tracte:  
1) Els indicadors de l'activitat de la unitat assistencial, com ara ingressos, estada mitjana, ocupació, nombre d'intervencions, nombre d'exploracions complementàries, nombre de consultes, nombre d'interconsultes o altres.  
2) Projectes dissenyats i posats en marxa sobre l'organització de la unitat, formació continuada, docència i investigació.  
3) Nombre de sessions clíniques i temes que s'hi ha abordat.  
4) Participació en comissions de control de qualitat.  
5) Comunicacions i treballs científics publicats, conferències impartides, i també altres actes rellevants per a la seua formació, tant en el camp de la gestió com en l'assistencial, tot això referent també al període sotmés a avaluació.  
6) Finalment, s'ha de referir als plans i projectes que tinga previst desplegar en els àmbits assistencial, de gestió i, si és el cas, de la docència i investigació, en el quadrienni següent, si es renova l'exercici de la direcció.  
b) Entrevista pública.  
Els membres de la comissió d'avaluació han d'entrevistar en una sessió pública la persona interessada en relació amb la memòria, el currículum i els informes que hi haja en l'expedient, durant el temps màxim d'una hora. Per a preparar la sessió, la persona interessada té accés als informes durant els deu dies hàbils anteriors a l'acte.  
5.2 La qualificació que atorgue la comissió, que ha d'adoptar per majoria dels, s'ha de concretar en la proposta favorable o desfavorable a la continuïtat de la persona que avalua. No obstant això, el president de la comissió avaluadora té vot de qualitat, pot dirimir amb el seu vot els empats.  
5.3 Sense perjuí de la motivació de la decisió i de la possibilitat que els membres de la comissió puguen incorporar vots particulars a l'acta de la sessió de qualificació, en cas de disconformitat, la comissió ha de fer pública, en els taulers d'anuncis de la Conselleria de Sanitat, únicament la qualificació global favorable a la continuïtat o desfavorable a la continuïtat que hagen merescut els professionals avaluats.  
5.4 L'acta de la sessió de qualificació s'ha d'enviar a la Direcció General de Recursos Humans, i la proposta té caràcter vinculant, llevat que s'haja incorregut en defectes essencials de procediment. El director general de Recursos Humans ha de notificar individualment la qualificació obtinguda a les persones interessades.  
Sisena  
Si l'avaluació de la qualificació és favorable a la continuïtat, la persona interessada és confirmada en el seu lloc de cap de servici o de secció.  
Setena  
Al contrari, quan la qualificació siga desfavorable a la continuïtat o la persona interessada renuncie a l'avaluació, cessa en el lloc de cap de servici o de secció i s'incorpora a la plaça de facultatiu especialista que té reservada.  
ANNEX II  
Direccions objecte d'esta convocatòria  
Hospital Francesc de Borja de Gandia  
. Cap del Servici de Medicina Interna: Santos Rull Segura  
. Cap del Servici de Traumatologia i Cirurgia Ortopèdica: Enrique Palomares Talens  
. Cap del Servici d'Obstetrícia i Ginecologia: Francisco Nohales Alfonso  
. Cap del Servici de Anàlisis Clíniques: Luis Andreu Miquel  
. Cap del Servici de Radiodiagnòstic: Juan Ignacio Femenia Egea  
. Cap del Servici de Cirurgia General: Federico Caro Pérez  
. Cap del Servici de Anestèsia i Reanimació: Vicente Martínez-Pons Navarro  
. Cap de la Secció de Otorinolaringologia: José Manuel Viel Martínez  
. Cap de la Secció de Hematologia: M. Ángeles Ruiz Guinaldo